stanford-oval/wikipedia huggingface dataset:
Lentoasema
Lentoaseman alueet > Lentokenttäalue

Lentokenttäalue on lentoaseman keskeisin alue, johon kuuluvat lentokoneiden lentoonlähtöön ja laskuun käyttämät kiitotiet, rullaustiet, asematasot sekä maasto ja rakennukset tai rakennusten osat, joihin yleisöllä ei ole vapaata pääsyä. Hieman epätarkemmin ilmaistuna lentokenttä tarkoittaa turva-aidan sisäpuolella olevaa aluetta.
Lentoaseman alueet > Liikennealue

Liikennealue (lentoliikennealue) on lentoaseman osa, jota ilma-alukset käyttävät lentoonlähtöön, laskuun ja rullaukseen. Asematasoselvennä ei kuulu liikennealueeseen.
Lentoaseman alueet > Matkustajaterminaali

Matkustajaterminaali on näkyvä osa lentoasemaa, sen lähtöaulassa tehdään lähtöselvitys, turvatarkastus, rajatarkastus ja sieltä aulakuormaajat siirtävät matkatavarat lentokoneen ruumaan. Muita terminaalin osia ovat tuloaulat, matkatavaroiden luovutusalueet, VIP-huoneet ja yleiset tilat. Porttialueelle pääsevät vain matkustajat lentokoneeseen siirtymistä tai koneesta poistumista varten.
Matkustajaterminaalin yhteydessä on usein kauppoja (esimerkiksi tax-free), ravintoloita, kahviloita ja muita palveluja.
Lentoaseman alueet > Liikelentoterminaali

Liikelentoterminaalissa palvellaan matkustajia, jotka käyttävät liikelentoyhtiöiden, ilmavoimien tai valtion ilma-aluksia, yksityis- tai yleisilmailukoneita tai ambulanssilentoja.
Lentoaseman alueet > Rahtiterminaali

Rahtiterminaalissa tapahtuu lentokoneiden kuljettaman rahtitavaran ja postin vastaanotto, käsittely ja luovutus.
Lentoaseman alueet > Maaliikennealue

Maaliikennealue käsittää lentoasema-alueen tiet, pysäköintialueet, linja-autopysäkit, taksiasemat ja huoltoväylät.
Lentoaseman alueet > Muut alueet

Lentoasemalla on myös tiloja lentokoneiden huoltoa varten, pelastusasema, lennonjohtotorni, usein myös hotelli sekä tiloja monenlaista muuta tarvittavaa palvelua varten.
Suurimmat lentoasemat

Vuoden 2016 ACI:n lopulliset koko vuoden tilastot ovat seuraavat
| Sija | Lentoasema | Sijainti | Valtio | Koodi (IATA/ICAO) | Matkustajien määrä | Muutos | Muutos % |
| --- | --- | --- | --- | --- | --- | --- | --- |
| 1. | Hartsfield-Jackson Atlantan kansainvälinen lentoasema | Atlanta |  Yhdysvallat | ATL/KATL | 104 171 935 |  | 2.6% |
| 2. | Pekingin kansainvälinen lentoasema | Beijing |  Kiina | PEK/ZBAA | 94 393 454 |  | 5.0% |
| 3. | Dubain kansainvälinen lentoasema | Dubai |  Yhdistyneet arabiemiraatit | DXB/OMDB | 83 654 250 |  | 7.2% |
| 4. | Los Angelesin kansainvälinen lentoasema | Los Angeles |  Yhdysvallat | LAX/KLAX | 80 921 527 | 3 | 8.0% |
| 5. | Hanedan lentoasema | Tokyo |  Japani | HND/RJTT | 79 699 762 |  | 5.8% |
| 6. | O’Haren kansainvälinen lentoasema | Chicago |  Yhdysvallat | ORD/KORD | 78 327 479 | 2 | 1.8% |
| 7. | Heathrow’n lentoasema | Lontoo |  Yhdistynyt kuningaskunta | LHR/EGLL | 75 715 474 | 1 | 1.0% |
| 8. | Hongkongin kansainvälinen lentoasema | Hongkong |  Hongkong | HKG/VHHH | 70 314 462 |  | 3.0% |
| 9. | Shanghai Pudongin kansainvälinen lentoasema | Shanghai |  Kiina | PVG/ZSPD | 66 002 414 | 4 | 9.9% |
| 10. | Charles de Gaullen kansainvälinen lentoasema | Pariisi |  Ranska | CDG/LFPG | 65 933 145 | 1 | 0.3% |
Aiheesta muualla

Kuvia tai muita tiedostoja aiheesta Lentoasema Wikimedia Commonsissa
Kv. lentoasemien matkustajaliikenteen 30 suurinta kenttää (Arkistoitu – Internet Archive)
Airports Council International -yhdistys (Arkistoitu – Internet Archive)
Lentomatkustaminen
| --- | --- |
Lentoyhtiöt:   Halpalentoyhtiöt  Holdingyhtiöt  Kaikki lentoyhtiöt  Kansalliset lentoyhtiöt  Lentoyhtiökoodit  Rahtilentoyhtiö  Tilauslentoyhtiöt 
Allianssit:   Oneworld  SkyTeam  Star Alliance  U-FLY Alliance  Value Alliance  Vanilla Alliance 
Historia:   Ilmailu  Lentokoneteollisuus  Lentoliikenne 
Kauppayhdistykset:   A4A  A4E  AACO  AAPA  AEA  AFRAA  ATAG  ATPCO  ELFAA  ERA  IATA  IATAN  ICAO  ISTAT  RAA  RAAA 
Miehistö:   Kapteeni  Perämies  Toinen perämies  Kolmas perämies  Lentoemäntä  Stuertti  Lentomekaanikko  Lastaaja  Lentäjä  Purseri  Deadheading 
Lentäminen:   Matkustusluokka Ykkösluokka  Business-luokka  Premium economy  Turistiluokka  Buy on board  Kymppikerho  Lentokoneen istuin  Lentokoneen istuinpaikkakartta  Lentokoneen käymälä  Lentokoneen viihdejärjestelmä  Lentosukka  Lentokoneruoka  Matkustamo  Oksennuspussi  Tarjoomo  Tupakointi lentokoneessa 
Lentoasemat:   Halpalentoterminaali  Kansainvälinen lentoasema  Kiitotie  Koneeseennousu  Lentoaseman raideyhteys  Lentokenttähotelli  Lentokoneen portaat  Lounge  Lähtöportti  Lähtöselvitys  Matkustajasilta  Paikallislentoasema  Solmukohta 
Tulli/Maahanmuutto:   Maahantulokortti  Maastapoistumiskortti  Matkustusasiakirja  Passi  Rajavalvonta  Timatic  Viisumi 
Matkatavarat:   Aulakuormaaja  Kadonnut matkatavara  Käsimatkatavara  Matkalaukkuhihna  Matkalaukkukärry  Matkalaukkulukko  Matkalaukkutunniste  Matkatavaroiden kuljetinjärjestelmä  Matkatavaroiden noutoalue  Sallittu matkatavaran määrä 
Turvallisuus:   Hätäliukumäki  Ikkunahätäuloskäynti  Kansallinen ilmailuviranomainen  Lennonjohto  Lentokoneen turvaohje  Lentoasemaviranomainen  Lentokenttäpaloauto  Lentokenttäpoliisi  Musta laatikko  Pakkolaskuasento  Sky marshal  Turvallisuus lentokentällä  Turvallisuusdemonstraatio lennolla 
Lentoliput:   Code sharing  Hinnoitteluperustetunnus  Kanta-asiakasohjelma  Koneeseennousukortti  Lennon myöhästyminen ja peruminen  Lentoaikataulu  Lentolippu  Maailman ympäri -lentolippu  Matkailusivusto  Matkatoimisto  Matkustajan nimitieto  Montrealin yleissopimus  Open jaw -lippu  Sähköinen lippu  Varasija  Varausjärjestelmä  Varsovan yleissopimus  Yksisuuntainen matkustaminen
Koff

| Koff |
| --- | --- |

Tyyppi:  olut
Oluttyyppi:  lager, pale ale
Alkoholiprosentti:  0 – 7,2%
Valmistaja:  Sinebrychoff
Alkuperä:  Kerava
Infobox OKNimi-testi OK: 
Koff III
Koff on Sinebrychoffin tuotemerkki, jolla se markkinoi lagertyyppisiä oluita. Suosituin Koff-tuote on keskiolut Koff III.
Arkikielessä Sinebrychoffia kutsutaan usein tuotemerkkinsä mukaan Koffiksi.
Keravalla Lahdentien varrella seisoi lähes kymmenen vuoden ajan suuri Koff-oluttölkin näköinen mainos. Uuden alkoholilain astuttua voimaan vuoden 2015 alussa se muutettiin Battery-tölkiksi. 2020 tölkin väritys muutettiin alkoholittomaksi Koff Crisp -versioksi.
Historiaa

Tuotemerkki Koff otettiin käyttöön 1950-luvun lopulla. Sinebrychoffin virvoitusjuomien nimi oli Siff ja oluiden Koff.
Oluet

Tuotemerkillä myydään seuraavia oluita (suluissa alkoholiprosenttimäärät):
Koff I (2,5 %)
Koff Light (3,5 %)
Koff III (4,5 %)
Koff IV (5,2 %)
Koff American Lager (4,5 %)
Koff APA (4,5 %)
Koff IPA (5,5 %)
Koff Jouluolut (4,5 %)
Koff Lite (4,4 %, kevyempi kantavierre, 30 % vähemmän kaloreita)
Koff Stallion (7,2%, Doppelbock)
Koff Crisp (alkoholiton olut, myytiin aiemmin Nikolai-merkkisenä, saatavana vaaleana ja tummana lagerina sekä vehnäoluena)
Oluet > Markkinoilta poistuneet tuotteet

Koff IVB (7,5 %, nimessä on käytetty myös sanoja ”Extra Strong”)
Koff Amber (Amarillo-humalalla humaloitu olut, joka tuli markkinoille vuonna 2001)
Koff Draught (50 cl:n punaisessa tölkissä vuonna 2004 markkinoille tullut lager)
Koff Extra Brew III (4,5 %)
Koff Extra Brew IV (5,2 %)
Koff Red Lager Beer (kuparinpunertava, karamellisoidusta maltaasta värinsä saava lager)
Koff Velvet (tumma lager, myöhemmin nimellä Velvet)
Koff Weizze (vehnäolut)
Koff Wild Indian (4,45 %, tuli takaisin markkinoille maaliskuussa 2007, Sinebrychoffilla oli samanniminen olut muutaman vuoden markkinoilla 1990-luvulla; olut sisältää maissia)
Koff Vienti AIII
Koff Åland Öl (vaalea lager Ahvenanmaan markkinoille, Ruotsin markkinoille on tehty myös Koff II:ta)
Aiheesta muualla

Koff Sinebrychoffin sivustolla
Koffin fanisivu
Koff III
Koff Wild Indian
Lehtilampi (Ähtäri)

| Lehtilampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°36′12″N, 24°23′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Niemisjoen valuma-alue (35.47)
Laskuoja:  oja Pohjoispuroon 
Järvinumero:  35.473.1.003
Mittaustietoja
Pinnankorkeus:  193,2 m  
Rantaviiva:  0,523 km  
Pinta-ala:  1,727 ha  
Saaria:  ei saaria 
 fiLehtilampi 
Lehtilampi on Etelä-Pohjanmaalla Ähtärissä Kortteisperän kylän lähellä sijaitseva lampi.
Maantietoa

Lammen pinta-ala on 1,7 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Kortteisen–Kivijärven alueeseen (35.473) se kuuluu. Lammen vedenpinnan korkeus on 193,2 metriä mpy.
Kolme etsivää ja Aavejärven arvoitus

Kolme etsivää ja Aavejärven arvoitus (engl. The Secret of Phantom Lake) on Robert Arthurin kirjoittama 3 etsivää -kirjasarjaan kuuluva teos. Kirjan on suomentanut Inkeri Pitkänen.
Juoni

Aavejärveen kätkeytyy ikivanha arvoitus. Ratkaisu on rähjäisessä merimiesarkussa löytyneessä lokikirjassa, mutta viestiä ei saa edes Jupiter heti selville. Ja ajatus merirosvoaarteesta saa muutamia rosvoja liikkeelle. Alkaa taistelu, jossa armoa ei tunneta. Lopulta Jupiter keksii, missä aarre on, mutta rosvot ovat hieman edellä. Jupiter järjestää kuitenkin varkaille heidän elämänsä yllätyksen.
Korean International Circuit

| Korean International Circuit |
| --- | --- |


Sijainti:  Yeongam, Jeollanam-do, Etelä-Korea
Valmistumisvuosi:  2010
Suunnittelija:  Hermann Tilke
Radan pituus:  5,621 km
Mutkia:  18
Rataennätys:  1.50,257
Suurimmat tapahtumat:  Formula 1 (2010-2013)   GT Asia Series
Formula 1
Kilpailun pituus:  55 kierrosta
Ensimmäinen GP:  2010
Viimeinen GP:  2013
Grand Prix’itä ajettu:  4
Eniten voittoja:  Sebastian Vettel (3)
Korean International Circuit on 5,62 kilometrin pituinen, Etelä-Korean Jeollanam-don provinssissa, Yeongamin piirikunnassa lähellä Mokpoa sijaitseva autourheilurata. Radalla ajettiin neljä Formula 1 -sarjan osakilpailua vuosina 2010–2013. Rata on saksalaisen arkkitehdin Hermann Tilken suunnittelema.
Kilpailun järjestämisestä vastaavan KAVOn (Korean Auto Valley Operation) ja Bernie Ecclestonen tekemän sopimuksen arvoksi on kerrottu 264 miljoonaa dollaria. Sopimuksen mukaan rata olisi ollut F1-kalenterissa seitsemän vuoden ajan ja sisältänyt option viidestä lisävuodesta. Lopulta radalla ei ajettu kuin 4 Grand Prix'tä.
Radan valmistumisajankohdaksi kaavailtiin alun perin heinäkuuta 2010. Elokuun lopulla rata oli kilpailun järjestäjien mukaan 90-prosenttisesti valmis, minkä vuoksi kilpailu ajettiin vasta lokakuun lopussa. Rata sai myös kritiikkiä syrjäisen sijaintinsa takia.
Voittajat

| Kausi | Kuljettaja | Talli | Raportti |
| --- | --- | --- | --- |
| 2010 |  Fernando Alonso | Ferrari | Raportti |
| 2011 |  Sebastian Vettel | Red Bull | Raportti |
| 2012 |  Sebastian Vettel | Red Bull | Raportti |
| 2013 |  Sebastian Vettel | Red Bull | Raportti |
Looking Glass EP

| Looking Glass The Birthday Massacre |
| --- | --- | --- |

EP-levyn tiedot
 Julkaistu: 6. toukokuuta 2008
 Tuottaja(t): The Birthday Massacre
 Tyylilaji: electroninen rock alternative rock
 Kesto: 32.27
 Levy-yhtiö: Metropolis
The Birthday Massacren muut julkaisut
| Walking with Strangers 2007 | Looking Glass 2008 | Show and Tell 2009 |
Looking Glass on kanadalaisen The Birthday Massacren single/EP. Toisin kuin yhtyeen edellinen single, "Red Stars", "Looking Glass" julkaistiin muussakin kuin digitaalisessa muodossa. Nimikkokappaleen lisäksi EP sisältää remixit kappaleista "Red Stars", "Weekend" ja "Falling Down" sekä kolme uutta kappaletta, joista yksi on cover-versio Tommy James and the Shindellsin kappaleesta "I Think We’re Alone Now". EP sisältää myös "Looking Glassin" musiikkivideon.
Kappaleet

Looking Glass – 4.31 (Single Version)
Falling Down – 4.18 (Crawling Pulse Mix)
Shiver – 3.04
Red Stars – 3.38 (Lukewarm Lover Mix)
Nowhere – 2.06
Red Stars – 6.55 (Space Lab Mix)
Weekend – 4.04 (NYC 77 Mix)
I Think We're Alone Now – 3.57
Looking Glass – 4.37 (Quicktime Video)
Kokoonpano

Chibi – laulu
Rainbow – kitara, syntetisaattori/lyömäsoitinohjelmointi, laulu
Michael Falcore – kitara, syntetisaattori/lyömäsoitinohjelmointi
O.E. – basso, laulu
Rhim – rummut
Owen – kosketinsoitin
Arvostelut

Allmusic:
Love or Leave

|  Love or Leave |
| --- | --- |
 4Fun esittämässä kappalettaan Eurovision laulukilpailussa.
Kappaleen tiedot
Esittäjä(t):  4Fun
Säveltäjä(t):  Julija Ritčik
Sanoittaja(t):  Julija Ritčik
Euroviisutiedot
Vuosi:  2007
Maa:  Liettua
Kieli:  englanti
Sijoitus:  21.
Pisteet:  28
Love or Leave on 4Funin esittämä kappale, joka edusti Liettuaa vuoden 2007 Eurovision laulukilpailussa Helsingissä.
Kappale pääsi suoraan kilpailun finaaliin, jossa se sijoittui 24 maan joukosta sijalle 21.
Ljusnanin vesistö

Ruotsin päävesistöalueet
Ljusnanin uomaa Ljusnedalin lähellä
Vesistön yläjuoksulla olevien sivujokien jokiverkostosta.
Ljusnanin vesistö (ruots. Ljusnans avrinningsområde, vesistöaluetunnus 48) muodostuu Pohjanlahden Selkämereen laskevan Ljusnanin ja sen sivujokien yhteisestä valuma-alueesta, jonka kokonaispinta-ala on 19 828 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa. Vesistö on vesivoiman tarpeisiin voimakkaasti säännöstelty.
Pääuoma

Vesistön pääuomana on sen nimikkojoki Ljusnan, jonka pituus on 437 kilometriä . Joki laskee Itämereen noin 7,3 kuutiokilometriä vettä vuodessa.
Vesistön valuma-alue

Vesistö sijaitsee kahden muun suuren vesistön välissä: Ljunganin vesistö (tunnus 42) sijaitsee Ljusnanin vesistöstä pohjoiseen ja Daljoen vesistö (tunnus 53) lounaaseen, ja näillä on hyvin pitkät yhteiset vedenjakajat Ljusnanin vesistön kanssa. Lännessä Ljusnanin vesistö rajautuu kolmeen Pohjanmereen laskevaan vesistöön. Niistä pienin on Nean vesistö (tunnus 114), joka virtaa Norjassa Nidelvan-nimisenä Trondheiminvuonoon. Merkittävästi suurempia ovat Glomman vesistö (tunnus 113), joka laskee Skagerrakiin Oslonvuonon edustalle, ja Götajoen vesistö (tunnus 108), joka laskee edellisen eteläpuolelle Göteborgissa. Itämeren suunnalla Ljunganin vesistön rajanaapureita ovat pohjoisesta lukien ensin Delångersånin vesistö (tunnus 45) ja sitten pienet Nianånin vesistö (tunnus 46) ja Norralaånin vesistö (tunnus 47). Etelässä Daljoen vesistön itäpuolella Ljusnanin vesistö rajoittuu lännestä lukien Testeboånin vesistöön (tunnus 51), Hamrångeånin vesistöön (tunnus 50) ja Skärjånin vesistöön (tunnus 49). Ljusnanin joensuun ympäristössä on vielä mereen laskevien ojien ja purojen pieniä valuma-alueita, joiden yhteispinta-ala on vähäinen.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (62,8 %), turve (15,9 %), kalliomaa (9,3 %), hiekka ja sora (1,2 %), multamaa (2,0 %), savimaa (0,4 %) ja jäätikköjokijäänteet (3,1 %). Alueen maankäyttöä esittävät maiden käyttöluokitukset, joiden mukaan alueella on metsämaita (73 %), soita ja kosteikkoja (11,8 %), kalliomaita (0,2 %), viljelymaita (1,9 %), taajamia ja pinnoitettuja alueita (0,6 %) sekä joutomaita (7,4 %). Näiden lisäksi on 5,1 % vesistöjä.
Vesistön valuma-alue > Virtaamia

SMHI on julkaissut tilastossaan Ljusnanin virtaamien päivittäiset keskivirtaamat vuosilta 1981–2012. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 235 kuutiometriä sekunnissa (m³/s), keskiylivirtaama (MHQ) on 773 m³/s ja keskialivirtaama (MNQ) on 97 m³/s . Toisen lähteen mukaan joen keskivirtaama on 230 m³/s, keskiylivirtaama (MHQ) 780 m³/s ja keskialivirtaama (MNQ) 50 m³/s. Suurin kuukausittainen keskivirtaama 732,8 m³/s on mitattu heinäkuussa 2000 ja pienin 68,6 m³/s lokakuussa 1989. Oheinen kaavio esittää SMHI:n julkaiseman tilaston kuukausittaisten keskivirtaamien arvoista lasketut kunkin kuukauden keskiarvot. Sen mukaan kevättulva kestää huhtikuusta kesäkuuhun ja sen huippu ajoittuu toukokuulle.
Vesistön valuma-alue > Vesivoima

Vesistöalueella on patorekisterin mukaan 407 patoa, joista 21,3 %:lla säännöstellään jokien vedenvirtauksia. Niiden säännöstelykapasiteetti on 1 575  miljoonaa kuutiometriä.
Ljusnanin pääuomassa on 21 vesivoimalaitosta: Ljusnefors, Ljusne Strömmar, Höljebro, Höljebro vanha, Bergvik, Landafors, Dönje, Lottefors, Norränge, Edeforsen, Laforsen, Öjeforsen, Storåströmmen, Långströmmen, Krokströmmen, Byarforsen, Sveg, Halvfari, Långå, Tännfallet, Kvarnströmmen. Vesistön sivu-uomissa on vielä 25 voimalaa lisää: Florånissa on Floråns Kvarn, Hoanissa on Hoafors, Härjeånissa on Kvarnforsen, Kilånissa on Kilån ja Hallens Kvarn, Lofsenissa ovat Lofsån ja Lofssjön, Sillerboånissa on Bäckebo, Simeånissa on Bränna, Skarpånissa on Yg, Stråsjöbäckenissa on Vålsjö kvarn, Sörbyånissa on Tevekvarn, Voxnanissa ovat Lenninge, Sunnerstaholm, Alfta, Österforsen, Bornforsen, Vallhaga, Voxna, Hamrasjön, Storlugnet, Viksjöfors ja Älvkarhed, Väljeånissa on Hennan, ja Galvånissa on lopuksi Bergfors. Voimaloiden yhteisteho on 849 megawattia ja vuosituotanto 3 896 gigawattituntia.
Käännös suomeksi
Koreankielinen Wikipedia

Koreankielisen Wikipedian logo. Logon teksti on kirjoitettu hangeuleilla, joka tarkoittaa; tietosanakirja, joka kuuluu meille kaikille.
Koreankielinen Wikipedia (kor. 한국어 위키백과, Hangugeo Wiki Baekgwa) on koreankielinen versio Wikipediasta. Koreankielisessä Wikipediassa on noin 
614 709 (30.11.2022) artikkelia.
Koreankielinen Wikipedia käyttää pääasiassa hangeuleita. Hanjijeja käytetään harvoin. Vuonna 2008 tehtiin aloite toisen koreankielisen Wikipedian perustamisesta, jossa käytettäisiin sekaisin sekä hangeulia että hanjaa, mutta ehdotus kaatui.
Ihmisoikeusaktivistit ovat lähettäneet muistitikuille ladattuja kopioita koreankielisestä Wikipediasta Pohjois-Koreaan ilmapallojen avulla.
Wikipedia, vapaa tietosanakirja
Kolme edustusta

Kolme edustusta (三个代表重要思想, suom. kolmen edustuksen tärkeä ajattelu) on osa Kiinan kommunistisen puolueen virallista ideologiaa. Kolme edustusta viittaa kommunistisen puolueen johtavaan rooliin Kiinan tuotantovoimien ja kulttuurin kehittämisessä sekä kansan intressien edustamisessa. Puolueen pääsihteeri Jiang Zeminin käyttöön ottama käsite kirjattiin puolueen peruskirjaan 16. puoluekokouksessa 2002.
Poliittinen merkitys

Jiang pyrki kolmen edustuksen ajattelulla kiinnittämään puolueen huomion talouskasvun ja puoluejohtoisen kulttuurin kehittämisen tarpeisiin sekä konsensuspolitiikan jatkamiseen. Jiang myös kannusti puoluetta viemään marxismia yhteiskunnan uusille osa-alueille sekä ajanmukaistamaan puoluehallintoa. Yksi kolmen edustuksen hyväksymisen myötä syntyneistä uudistuksista olikin puoluejäsenyyden salliminen yksityisyrittäjille. Nykyään yksityisyrittäjiä ja liikemiehiä kannustetaan liittymään puolueeseen.
Kolmen edustuksen kirjaaminen puolueen peruskirjaan oli Jiangille itselleen suuri poliittinen voitto. Jiangin asema puolueessa oli ollut vahva tämän hallituskauden alusta alkaen. Jiang oli nostettu pääsihteeriksi vuonna 1989 ja hänelle oli myönnetty poikkeuksellisesti puolueytimen epävirallinen nimitys. Vahvasta mandaatista huolimatta Jiang joutui hallitsemaan ensimmäiset vuotensa Dengin varjossa. Vasta kolmen edustuksen virallistaminen kohotti hänen asemansa Maon ja Dengin rinnalle.
Kolme edustusta puolueideologiassa

Kolme edustusta on osa kommunistisen puolueen virallista ideologiaa ja se asettuu historialliseen jatkumoon marxismi-leninismin, Mao Zedongin ajattelun ja Deng Xiaopingin teorian osaksi.
Puolueen peruskirjan täydentäminen on merkittävä poliittinen tapahtuma, mikä vertautuu länsimaissa lähinnä perustuslain muuttamiseen. Pääsihteerin ajatusten kirjaaminen puolueen peruskirjaan toimiikin Kiinan politiikan mittarina.  Virallistamisen ajoitus, poliittisen perinnön nimitys ja sen käsittely julkisuudessa kertovat johtajan asemasta puolueessa sekä puolueen sisäisestä ilmapiiristä.
Love is Forever

|  Love is Forever |
| --- | --- |
 Leonora esittämässä kappaletta toisen semifinaalin harjoituksissa.
Kappaleen tiedot
Esittäjä(t):  Leonora
Levy-yhtiö:  TheArrangement
Kesto:  3:01
Tyylilaji:  pop
Julkaistu:  1. helmikuuta 2019
Säveltäjä(t):  Lise Cabble Melanie Wehbe Emil Rosendal Lei
Sanoittaja(t):  Lise Cabble Melanie Wehbe Emil Rosendal Lei
Tuottaja(t):  Emil Rosendal Lei
Euroviisutiedot
Vuosi:  2019
Maa:  Tanska
Kieli:  englanti, ranska, saksa, tanska
Sijoitus:  12.
Pisteet:  120
Sijoitus semifinaalissa:  10.
Pisteet semifinaalissa:  94
Video:  videolinkki
Love is Forever on tanskalaisen laulajan Leonoran esittämä kappale, jolla hän edusti Tanskaa vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 120 pistettä ja saavutti sijan 12.
Lemuel (kuningas Raamatussa)

Ephraim Moses Lilien: Lemuel ja hänen äitinsä, 1922.
Kuningas Lemuel on Raamatun Sananlaskujen kirjassa mainittu henkilö. "Lemuelin, Massan kuninkaan, sanat..." (Sananl. 31:1). Hänen äitinsä antoi hänelle elämänohjeita, kehotuksen karttaa olutta ja viiniä. Hän itse määrittelee, millainen on hyvä vaimo.
Nimi Lemuel tarkoittaa 'Jumalalle' tai 'Jumalalle omistautunut'.
Osa kirjasta koostuu kuningas Salomon sananlaskuista, ja on oletettu, että Lemuel olisi Salomon salanimi. Siinä tapauksessa hänen äitinsä olisi Batseba. Toisen teorian mukaan Lemuel olisi kuningas Hiskia, ja kolmas teoria esittää että Lemuel ja hänen äitinsä ovat kuvitteellisia hahmoja. Lemuelin sanat ylistävät äidin viisautta ja arvostusta.
Aiheesta muualla

Lemuel, Jewish Encyclopedia (englanniksi)
Lamuel New Advent (englanniksi)
Life’s Too Good

| Life’s Too Good The Sugarcube |
| --- | --- | --- |

Studioalbumin tiedot
 Julkaistu: huhtikuu 1988
 Tuottaja(t): Ray Shulman, Derek Birkett
 Tyylilaji: post-punk
 Kesto: 33.05
 Levy-yhtiö: One Little Indian, Elektra
The Sugarcubesin muut julkaisut
|   | Life’s Too Good 1988 | Here Today, Tomorrow, Next Week! 1989 |
Singlet albumilta Life's Too Good
 ”Birthday” Julkaistu: elokuu 1987  ”Coldsweat” Julkaistu: tammikuu 1988  ”Deus” Julkaistu: huhtikuuta 1988  ”Birthday (The Christmas Mix)” Julkaistu: elokuu 1988  ”Motorcrash” Julkaistu: marraskuu 1988
Life's Too Good on The Sugarcubesin ensimmäinen albumi. Se julkaistiin vuonna 1988.
Kappaleet

Traitor – 3.08
Motorcrash – 2.23
Birthday – 3.59
Delicious Demon – 2.43
Mama – 2.56
Coldsweat – 3.15
Blue Eyed Pop – 2.38
Deus – 4.07
Sick for Toys – 3.15
Fucking in Rhythm and Sorrow – 3.14
Take Some Petrol Darling – 1.27
Cowboy – 3.26
I Want… – 2.14
Dragon (Icelandic) – 3.07
Cat (Icelandic) – 2.56
Coldsweat (Remix) – 3.16
Deus (Remix) – 5.12
Kokoonpano

Bragi Ólafsson – basso
Sigtryggur Baldursson – rummut
Þór Eldon – kitara
Björk Guðmundsdóttir – laulu, koskettimet
Einar Örn Benediktsson – laulu, trumpetti
Koreanlahti

| Koreanlahti |
| --- | --- |

Koordinaatit:  39°N, 124°E
Valtio:  Kiina ja Pohjois-Korea
Merialue:  Keltainenmeri
Koreanlahti tai Länsi-Korean lahti (kor. 서조선만, kiin. 朝鮮灣 / 朝鲜湾) on Keltaisenmeren koillinen lahti Kiinassa ja Pohjois-Koreassa. Sitä rajoittavat Liaotungin niemimaa ja Pohjois-Korean läntinen rannikko.
Koreanlahti on melko matala meri, eikä sen syvyys juurikaan yllä 50 metriä syvemmälle. Sen vuoroveden vaihteluväli on kuitenkin suuri, 6–12 metriä. Lahteen laskevista joista merkittävimmät ovat Pohjois-Korean ja Kiinan rajalla virtaavat Jalu sekä Pohjois-Korean puolella kulkevat Ch’ŏngch’ŏn ja Daedong. Lahdessa on useita saaria ja hiekkasärkkiä.
Lahden rannalla on myös merkittäivä satamakaupunkeja. Kiinan puolella Lüshunkou ja Dandong sekä Pohjois-Korean Nampo ja Sinuiju.